Жыхары Конкавічаў пацікавіліся ў прадстаўніка Петрыкаўскага цэха газавай гаспадаркі Івана Міцуры пра перспектыву газіфікацыі іх населенага пункта. Але, як было паведамлена, пакуль у перспектыўным плане газіфікацыі аграгарадок не значыцца. Пракладка газавай веткі да вёскі, а гэта больш 10 кіламетраў, павінна фінансавацца з рэспубліканскага бюджэту. Банкаўскія крэдыты насельніцтву на мэты газіфікацыі выдаюцца толькі на будаўніцтва сістэмы ўнутры населенага пункта.